Tirsdag eftermiddag måtte politiet skride ind og bruge magt for at få en protestgruppe på 30 til at flytte sig. Cirka 30 demonstranter har i flere dage blokeret vejen, så arbejdere fra det franske energiselskab Total ikke har kunne komme ind på en boreplads ved Dybvad, hvor de skal bore efter skifergas. Det er dag nummer 252, hvor der demonstrere, og i dag havde demonstranterne besluttet, at de nægtede at flytte sig. - Vi har forsøgt at klage de steder, vi kan, men der er ikke noget af det, der har virket, så vi er nødt til at gøre det, vi kan, og det er at blokere vejen, sagde Anne-Marie Kristensen, der er en af demonstranterne, til TV2/Nord mandag. Se i klippet ovenfor, hvordan det foregik, da blokaden skulle brydes.

Opsummering:
30 demonstranter, der blokerede vejen til borepladsen ved Dybvad, måtte tirsdag eftermiddag fjernes med magt.